**Referat af tillidsrepræsentantmøde**

**Tirsdag den 7.5.2019 kl. 12.30 – 15.00**

**Dirigent: Thomas Referent: Pia**

**Dagsorden:**

**Pkt. 029 – 19 Godkendelse af referat fra den 2.4.2019**

Referatet blev godkendt.

**Pkt. 030 – 19 TR’ernes punkt**

**HV:** Er i fuld gang med ansættelsessamtaler til to nye afdelingsledere. Der er kommet en kalender til booking af samtaler om opgaveoversigten.

**HL:** Der skal ansættes fem dansklærere.

**BR:** Der skal ansættes ny skoleleder og tre lærere.

**HØ:** Der er to stillingsopslag til udskolingen. Der har været afholdt en velbesøgt faglig klub. Der er lidt tvivl om nedsat tid og antal af møder.

**PPR:** Der er blevet ansat en mellemleder.

**EG:** Der er udsigt til, at der skal ansættes en administrativ leder. Der mangler stadig en del opgaveoversigter.

**Pkt. 031 – 19 KS orientering**

Der blev orienteret om, at man kan tage kalendere med tilbage på skolen.

Der blev uddelt invitationer til sommerafslutningen fredag den 21. juni Husk tilmelding!

Der blev orienteret om ny kommunal sygeindsats. Der iværksættes håndholdte forløb, som involverer HV, BR og PPR.

Der blev orienteret fra kommunens budgetseminar.

**Pkt. 032 – 19 Arbejdstidsaftale – hvordan formidles?**

Der blev stillet flere forslag til, hvordan aftalen skal formidles.

* Kredsens forhandlingsparter kan komme ud på et møde sammen med skolechefen.
* Kredsstyrelsen kan lave en video, som TR’erne kan vise på faglig klub.
* Kredsformanden, TR og skolens leder præsenterer på et lærermøde
* Skoleledernes fællestillidsrepræsentant og kredsens forhandlingsparter kan tage sammen rundt på skolerne.
* Et møde med kredsformand/næstformand, ledere og TR’erne.
* Borgmesteren kan komme ud og forklare og præsentere aftalen for lærerne.

**Pkt. 033 – 19 Ny ferielov og overgang**

Ny ferielov og overgangsordning blev gennemgået.

**Pkt. 034 – 19 Kredsens lønpolitik**

Kredsens lønpolitik blev kort opsummeret.

**Pkt. 035 – 19 Genoprettende praksis** Der blev taget en runde om erfaringer fra skolerne.

**HV:** Der er uddannet lærere, og det er i første omgang implementeret i udskolingen, hvor det er svært at få det forebyggende til at fungere, når det ikke har været brugt fra eleverne var små. Nogle lærere er kritiske overfor, at man trækker et angelsaksisk koncept ind i europæisk sammenhæng. I nogle teams har der været meget modstand. Lærerne føler ikke nødvendigvis, at det virker. Andre synes at det skal have en chance, og at det kan noget. Det kunne være godt med en ensretning af timer til projektet kommunalt.

**HL:** Det kan noget. Lærerne har muligvis misforstået, at det drejer sig om, at handlinger ikke har konsekvenser. Det er præsenteret på hele skolen. Lærerne stejler på, at det føles som et stramt koncept, som ikke kan afviges.

**HØ:** Bekymringen går på omfanget af arbejdsopgaven, som kan række langt ud over skolens virke. Der er ikke fulgt tid med opgaven. Der er hidtil kun en, som er uddannet i udskolingen. Det bliver ikke rigtigt brugt på grund af arbejdsbelastningen.

**EG:** Mange synes, at kurset var fint. Det åd dog for meget forberedelsestid i de første dage efter sommerferien. Der har været meget kritiske røster i udskolingsteamet. Det er mange timer, der er givet ud på noget som egentlig er en reminder om almindelig god pædagogik.

**Pkt. 036 – 19 Evt.**

Der blev rejst et dilemma i forhold til overnatninger på skolerne, som kan diskuteres på et senere tidspunkt.

Planen i forhold til dysleksicenteret på Egelundskolen blev efterspurgt.

*Maiken Amisse*

Kredsformand/

Fællestillidsrepræsentant